قال رئيس البنك الشعبي كمال مقداد ان البنك بحال جيدة ومستعد اكمل مسيرة توسع ديالو فافريقيا بعد شرائه لفروع في موريس ومدغشقر عام 2019. وأضاف مقداد في تصريح لوكالة رويترز أن استراتيجية توسع البنك في القارة لم تتأثر بجائحة كورونا. وحقق البنك مداخيل ارتفعت ب 3،6 بالمائة الى غاية شتنبر ما يمثل 15 مليار درهم وارباح تقدر ب2,6 مليار درهم وهادشي كايبين تنافسية وثقة الزبون الافريقي في هذا البنك المغربي لي كايشتاغل فالتمويلات ديال الاستثمارات الكبرى وكذلك التمويل الاصغر او ميكرو فينونص. وقال مقداد ان مساهمة فروع البنك بالخارج في المداخيل قد تتجاوز هدف 30 بالمائة. واضاف ان البنك عندو سوكور او احتياط باش اواجه مشكل الديون لي فيها مشاكل. وهادشي مشكل بان مورا كورونا، بزاف ديال الناس ما رضوش الكريدي للبانكات وصندوق النقد الدولي اوصى البنك المركزي احضي مع البانكات فهاد الإطار. واضاف مقداد لرويترز ان البنك الشعبي على غرار البانكات المغربية الاخرى كان عندها دور كبير في مواكبة استثمارات الشركات المغربية في افريقيا. برافو على شركات والابناك بحال البنك الشعبي لي خدات لو ريسك وزعمات في افريقيا وبنات جسور بين رجال الاعمال المغاربة والافارقة وهزو الدرابو. واش غير جي ودير الديبلوماسية فافربقيا واربح الدعم ديال الاشقاء الافارقة! راه ضروري اكون عندك حضور بنكي قوي وتساهم فالتنمية وتحط لفلوس في اطار مشاريع من اجل تنمية مشتركة. 
البنك الشعبي غادي فـ”توسيع” الاستثمارات فافريقيا